ཙོང་ཆུའི་ལྷོ་འགྲམ་གྱི་ཆུ་བེད་ཆུ་གཏོང་བཟོ་སྐྲུན་དེ་ཟི་ལིང་གྲོང་ཁྱེར་ཧོང་ཀྲུང་རྫོང་ནས་མཚོ་ཤར་གྲོང་ཁྱེར་མིན་ཧོ་ཧོས་རིགས་ཧོར་རིགས་རང་སྐྱོང་རྫོང་གི་ཙོང་ཆུའི་ལྷོ་འགྲམ་གྱི་མཚོ་ངོས་ལས་མཐོ་ཚད་ལ་རྨིད་ཉིས་སྟོང་བདུན་བརྒྱ་ཡོད་པའི་རི་ཁུལ་དུ་གནས་ཡོད་པ་དང་།ཧོང་ཀྲུང་རྫོང་དང་ཟི་ལིང་གྲོང་ཁྱེར།ཕིན་ཨན།ལི་ཏུའུ།མིན་ཧོ་སོགས་ཀྱི་སྲིད་འཛིན་ཁུལ་ཁོངས་དང་འབྲེལ་ཡོད་པ་དང་།ལས་གཞིའི་འཛུགས་སྐྲུན་ལས་འགན་གྱིས་ཆུ་གཏོང་དང་ཆུ་འདོན་གཙོར་བྱེད་བཞིན་ཡོད།ལས་གཞིའི་འཛུགས་སྐྲུན་ལེགས་འགྲུབ་བྱུང་རྗེས་ཟི་ལིང་དང་མཚོ་ཤར་གྱི་རྗེས་གྲབས་འཕྲལ་བསྟུན་ཆུ་ཁུངས་ཡིན་པར་མ་ཟད།ནན་ཁྲོན་བཟོ་ལས་ར་བའི་ཁུལ་དང་ལམ་འགྲམ་གྱི་མཁར་གྲོང་གཙོ་བོ་སོ་ལྔ་དང་དབུལ་ཕོངས་སྡེ་བ་ཉིས་བརྒྱ་ང་གཅིག་ལ་ཆུ་མཁོ་སྤྲོད་བྱེད་ཐུབ།ཙོང་ཆུའི་ལྷོ་འགྲམ་ས་ཁུལ་གྱི་དཔལ་འབྱོར་སྤྱི་ཚོགས་དང་སྐྱེ་ཁམས་སྲུང་སྐྱོབ་རྒྱུན་མཐུད་འཕེལ་རྒྱས་གཏོང་བར་འགན་སྲུང་དང་འདེགས་སྐྱོར་བྱེད་ཆེད།མཚོ་སྔོན་ཞིང་ཆེན་གྱིས་ལོ་ལྔའི་འཆར་གཞི་བཅུ་གསུམ་པའི་མཇུག་ཏུ་རྒྱལ་ཁབ་ཀྱིས་ཙོང་ཆུའི་ལྷོ་འགྲམ་གྱི་ཆུ་བེད་ཆུ་གཏོང་བཟོ་སྐྲུན་འཛུགས་སྐྲུན་བྱེད་པ་བརྩོན་ལེན་བྱེད་པའི་འཆར་གཞི་ཡོད་པ་དང་།རྒྱལ་ཁབ་ཀྱིས་ལས་གཞིའི་ཞིབ་བཤེར་ཆོག་མཆན་དང་བཟོ་སྐྲུན་ཇུས་གཞི་གཏན་ཁེལ་བྱེད་པ།མ་དངུལ་བཀོད་སྒྲིག་བྱེད་པ་སོགས་ཀྱི་ཐད་རྒྱབ་སྐྱོར་བྱས་ཏེ་བཟོ་སྐྲུན་མགྱོགས་མྱུར་སྒོས་ལག་བསྟར་བྱེད་པར་འགན་སྲུང་བྱེད་དགོས་པའི་གྲོས་གཞི་བཏོན།།